Komisjon kiitis mõlema 3. preemia töö juures huvitavat ideed, kuid heitis mõlemale ette pinnapealsust, mis ei anna võimalust hinnata tööde sobivust hoone lõplikuks projekti koostamiseks. Komisjon otsustas jätkata mõlema tööga võistluse teises voorus, kus nii võistlustööde  "Pool", kui "Herilane" autoritelt tellitakse täiendatud eskiisprojektid, millest komisjon valib töö, mis saab aluseks edasise projekteerimise korraldamiseks.    Ergutuspreemia saanud töö juures oli äramärkimist väärt põhjalik, läbitöötatud vormistus, kuid hoone suur maht ja formaalselt lahendatud ökoloogilisus ei võimaldanud enamat.     Ökomaja on plaanis luua Pärnu kesklinna ja Mai elamurajooni vahelisele alale, A. H.Tammsaare pst 57 kinnistule. Maja hakkab  asendama senist Pärnu Noorte Loodusmaja uuel tasemel. Hoones planeeritakse keskkonnatehnoloogia väljapanekut, loodus- ja keskkonnahariduslikku koolitustegevust, õppevahendite valmistamist, huvitegevust, kultuuriüritusi jms.